Njoftimi i Presidentit Obama për imigracionin
Presidenti thotë se do të ndihmojë miliona imigrantë të paligjshëm
Presidenti Barack Obama njoftoi ndryshime rrënjësore në politikat e emigracionit të Shteteve të Bashkuara, të cilat do të ndikojnë në jetët e miliona emigrantëve pa dokumenta. Por, plani i presidentit ka shtuar kështu dhe kundërshtimin në Kongres. Presidenti Obama iu drejtua publikut amerikan nga Shtëpia e Bardhë duke e përkufizuar “të prishur” sistemin e emigracionit në SHBA. Presidenti tha se urdhëri i tij ekzekutiv do t’i lejojë emigrantët të “dalin nga hijet” ku janë fshehur. Urdhëri do t’i mbrojë përkohësisht emigrantët nga deportimi dhe do t’u japë leje pune nëse kanë qenë në SHBA për më tepër se pesë vjet, nëse kanë lindur fëmijët këtu, si dhe do t’u japë mundësinë të kalojnë një inspektim të historikut të tyre penal. Tashmë do të deportohen me prioritet të dyshuarit për terrorizëm, anëtarë të grupeve kriminale ose kriminelë të dhunshëm, si dhe ata që mbërrijnë rishtazi. Plani i tij zgjeron më tej të quajturin Plan për Fëmijët që mbërrijnë në SHBA, duke i mbrojtur nga deportimi për tre vjet, nëse kanë ardhur para vitit 2010, dhe nëse janë regjistruar në shkolla, pavarësisht nga mosha e tyre. Nga një total prej rreth 11 milionë emigrantë pa dokumenta në SHBA, plani i presidentit do të përfshijë rreth 5 milionë prej tyre. Republikanët po e luftojnë ashpër këtë ide, duke thënë se presidenti nuk duhet të ndërmarrë këtë veprim i vetëm, siç shprehen udhëheqësit republikanë në Senat dhe në Dhomën e Përfaqësuesve, Mitch McConnell dhe John Boehner. tha zoti Boehner. tha Senatori McConnell. Por, studiuesi i Kongresit Thomas Mann mendon se republikanët nuk mund të bëjnë shumë. Presidenti Obama ka patur vështirësitë e tij me ligjvënësit. Profesori James Thurber i Universiteti Amerikan ka shkruar rreth Kongresit dhe presidencës. Publiku amerikan nuk është i bindur se këto urdhëra ekzekutive janë mënyra e duhur për të ndrequr emigracionin. Një anketim i fundit tregon se 48% janë kundër, 38% pro, dhe 14% janë të pasigurtë. Koha më e afërt që këto programe të reja të hyjnë në fuqi, është fillimi i vitit tjetër. Siç u shpreh një zyrtar i lartë i administratës, nuk është aq e thjeshtë sa të shtypësh një buton dhe gjërat të fillojnë menjëherë të nesërmen.